First Corona Delta Plus Variant Patient Identified in Odisha, in Debagarh | ଏହି ଚିନ୍ତାଜନକ ଖବର ମଧ୍ୟରେ ଏକ ଆଶ୍ବସ୍ତିକର ସୂଚନା ବି ମିଳିଛି ଯେ ଦୁଇଟି ଯାକ ଟିକା - କୋଭାକ୍ସିନ୍ ଓ କୋଭିଶିଲ୍ଡ୍ - ଡେଲ୍ଟା ପ୍ଲସ୍ ଭ୍ୟାରିଆଣ୍ଟକୁ ଛାଡ଼ି ଅନ୍ୟଗୁଡି଼କ ପ୍ରତି ଫଳପ୍ରଦ ହେଉଛି ।
ଦେଶରେ ଏ ପର୍ଯ୍ୟନ୍ତ ମୋ'ଟ ୪୮ ଜଣ ଡେଲଟା ପ୍ଲସ୍ ଭ୍ୟାରିଆଣ୍ଟରେ ଆକ୍ରାନ୍ତ ରୋଗୀ ଚିହ୍ନଟ ହେଲେଣି । (ପ୍ରତୀକାତ୍ମକ ଛବି)
Share this:
ଭୁବନେଶ୍ୱରଃ କରୋନା ଭାଇରସର ବର୍ତ୍ତମାନ ସବୁଠାରୁ ସାଙ୍ଘାତିକ ରୂପ ଭାବେ ଆତଙ୍କ ଖେଳାଇଥିବା ଡେଲଟା ପ୍ଲସ୍ ଭାରିଆଣ୍ଟ (Corona Delta Plus Variant) ଏବେ ଓଡ଼ିଶାରେ ବି ବାହାରିଛି । ରାଜ୍ୟରେ ଜଣେ ଡେଲଟା ପ୍ଲସ୍ ଭାରିଆଣ୍ଟ୍ ରୋଗୀ ଚିହ୍ନଟ ହୋଇଛନ୍ତି ।
ସ୍ୱାସ୍ଥ୍ୟ ବିଭାଗରୁ ମିଳିଥିବା ସୂଚନା ଅନୁସାରେ ଦେବଗଡ଼ ଜିଲ୍ଲାରୁ ବାହାରିଛି ରାଜ୍ୟର ପ୍ରଥମ ଡେଲଟା ପ୍ଲସ୍ ଭ୍ୟାରିଆଣ୍ଟ । ଦେଶରେ ଏ ପର୍ଯ୍ୟନ୍ତ ମୋ'ଟ ୪୮ ଜଣ ଡେଲଟା ପ୍ଲସ୍ ଭ୍ୟାରିଆଣ୍ଟ ଚିହ୍ନଟ ହୋଇଥିବା ସୂଚନା ଦେଇଛି କେନ୍ଦ୍ର ସ୍ବାସ୍ଥ୍ୟ ବିଭାଗ । ଏହି ୪୮ଟି ଭ୍ୟାରିଆଣ୍ଟ୍ ମଧ୍ୟରେ ମହାରାଷ୍ଟ୍ରରୁ ୨୦ ଜଣ, ତାମିଲନାଡୁରେ ୯ ଜଣ, ମଧ୍ୟ ପ୍ରଦେଶରେ ସାତ ଜଣ, କେରଳରେ ତିନି ଜଣ, ଗୁଜରାଟ ଓ ପଞ୍ଜାବରେ ଦୁଇ ଜଣ ଲେଖାଏଁ ଡେଲ୍ଟା ଚିହ୍ନଟ ହୋଇଛନ୍ତି । କର୍ଣ୍ଣାଟକ, ଜାମ୍ମୁ, ରାଜସ୍ଥାନ ଓ ଆନ୍ଧ୍ର ପ୍ରଦେଶରୁ ଜଣେ ଲେଖାଏଁ ଡେଲ୍ଟା ପ୍ଲସ ଆକ୍ରାନ୍ତ ବାହାରିଛନ୍ତି ।
"ରାଜ୍ୟରୁ ମିଳିଥିବା ପ୍ରଥମ ଡେଲଟା ପ୍ଲସ୍ ଭ୍ୟାରିଆଣ୍ଟ୍ ଆକ୍ରାନ୍ତଙ୍କ କଣ୍ଟାକ୍ଟ ଟ୍ରେସିଂ କରିବା ପ୍ରୟାସ ଆରମ୍ଭ ହୋଇଛି । ତାଙ୍କ ଉପରେ ନଜର ରଖାଯାଉଛି ଓ ସବୁ ବିହିତ ପଦକ୍ଷେପ ନିଆଯାଉଛି । ଦେଶରେ ମୋ'ଟ ପରୀକ୍ଷା ହୋଇଥିବା ୪୫,୦୦୦ ନମୁନାରୁ ୪୮ଟି ଟେଲଟା ପ୍ଲସ୍ ଭ୍ୟାରିଆଣ୍ଟ୍ ମିଳିଛି । ସେଥିରୁ ଓଡ଼ିଶାରେ ଗୋଟେ ଅଛି," କହିଛନ୍ତି ରାଜ୍ୟ ଡାକ୍ତରୀ ଶିକ୍ଷା ଓ ତାଲିମ୍ ନିର୍ଦ୍ଦେଶକ (ଡି.ଏମ୍.ଇ.ଟି.) ଡଃ ସି.ବି.କେ. ମହାନ୍ତି ।
ଏହି ଚିନ୍ତାଜନକ ଖବର ମଧ୍ୟରେ ଆଶ୍ବସ୍ତିକର ସୂଚନା ଏହା ମିଳିଛି ଯେ ଦୁଇଟି ଯାକ ଟିକା - କୋଭାକ୍ସିନ୍ ଓ କୋଭିଶିଲ୍ଡ୍ - ଡେଲ୍ଟା ପ୍ଲସ୍ ଭ୍ୟାରିଆଣ୍ଟକୁ ଛାଡ଼ି ଅନ୍ୟଗୁଡି଼କ ପ୍ରତି ଫଳପ୍ରଦ ହେଉଛି । ଅର୍ଥାତ୍ ଅନ୍ୟ ସବୁ ଭ୍ୟାରିଆଣ୍ଟକୁ ମାତ ଦେବ କୋଭାକ୍ସିନ ଓ କୋଭିସିଲ୍ଡ ଟିକା । ଏକ ସାମ୍ବାଦିକ ସମ୍ମିଳନୀରେ ଇଣ୍ଡିଆନ୍ କାଉନସିଲ୍ ଅଫ୍ ମେଡିକାଲ୍ ରିସର୍ଚ୍ଚର (ICMR) ମୁଖ୍ୟ ବଳରାମ ଭାର୍ଗବ ଏହି ସୂଚନା ଦେଇଛନ୍ତି ।
"କୋଭାକ୍ସିନ ଓ କୋଭିସିଲ୍ଡ ଟିକା କରୋନା ଭାଇରସର ଆଲ୍ଫା, ବିଟା, ଗାମା ଓ ଡେଲଟା ପ୍ରତି କାମ କରୁଛି । ତେବେ ଡେଲ୍ଟା ପ୍ଲସ୍ ଉପରେ ଏହାର ପରୀକ୍ଷା କରାଯାଇଛି । ଏହାର ଫଳାଫଳ ଆସନ୍ତା ସାତ ଦିନ ଭିତରେ ଆସିବ ।," କହିଛନ୍ତି ଡଃ ଭାର୍ଗଭ ।
ଏହାରି ଭିତରେ କରୋନା ଭାଇରସ୍ ସଂକ୍ରମଣର ତୃତୀୟ ଲହରୀ (Corona Third Wave) ମହାରାଷ୍ଟ୍ରରୁ ଆରମ୍ଭ ହେବ ବୋଲି ଆକଳନ କରିଛନ୍ତି ବିଶେଷଜ୍ଞମାନେ । ହେଲେ ତୃତୀୟ ଲହର ଓଡି଼ଶା ଆସିବା ପୂର୍ବରୁ ଏହାକୁ ଜାଣି ହେବ ବୋଲି କହିଛନ୍ତି ଓଡ଼ିଶାର ସ୍ବାସ୍ଥ୍ୟ ନିର୍ଦ୍ଦେଶକ ବିଜୟ ମହାପାତ୍ର ।
"ଓଡ଼ିଶାରେ ଏବେ କରୋନା ସଂକ୍ରମଣ ସ୍ଥିତି ସ୍ଥିର ରହିଛି । ବେଳେ ବେଳେ ଅପ୍ ଆଣ୍ଡ୍ ଡାଉନ୍ ହେଉଛି । ସଂକ୍ରମଣ ବଢି଼ଥିବା କିଛି ଜିଲ୍ଲା ଉପରେ ଅଧିକ ଫୋକସ୍ କରାଯିବା ସହ ସ୍ୱତନ୍ତ୍ର ନଜର ରଖାଯାଇଛି । ସମ୍ଭାବ୍ୟ ତୃତୀୟ ଲହର ପାଇଁ ଓଡ଼ିଶା ସରକାର ପ୍ରସ୍ତୁତି ହେଉଛନ୍ତି," କହିଛନ୍ତି ମହାପାତ୍ର ।
କରୋନା ଭାଇରସ୍ ସଂକ୍ରମଣକୁ ନେଇ ବଢୁଥିବା ଭୟ ମଧ୍ୟରେ ଆସିଛି ଏକ ଭଲ ଖବର । ଡବଲ୍ ଡୋଜ୍ ଟିକା ନେବା ପରେ ପୁଣି ଥରେ ସଂକ୍ରମିତ ହେଲେ ରୋଗୀର ଗୁରୁତର ହେବା ସମ୍ଭାବନା କମ୍ ଅଛି ବୋଲି କହିଛନ୍ତି ବିଶେଷଜ୍ଞମାନେ। ତେଣୁ ଟିକା ନେବା ସହ କୋଭିଡ ନିୟମ ମାନିବାକୁ ଆହ୍ବାନ ଦେଇଛନ୍ତି ସେମାନେ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
Union Budget 2023: ନୂଆବର୍ଷରେ ବଢ଼ିବ ପେନସନ ଓ ମାତୃତ୍ୱ ସୁବିଧା!
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
